CELEX: 52012DP0307
Language: da
Date: 2012-09-11 00:00:00
Title: Ophævelse af Jarosław Leszek Wałęsas parlamentariske immunitet Europa-Parlamentets afgørelse af 11. september 2012 om anmodning om ophævelse af Jarosław Leszek Wałęsas immunitet (2012/2112(IMM))

3.12.2013   
            
            
               DA
            
            
               Den Europæiske Unions Tidende
            
            
               CE 353/152
            
         Tirsdag den 11. september 2012Ophævelse af Jarosław Leszek Wałęsas parlamentariske immunitet
   P7_TA(2012)0307
   Europa-Parlamentets afgørelse af 11. september 2012 om anmodning om ophævelse af Jarosław Leszek Wałęsas immunitet (2012/2112(IMM))
   2013/C 353 E/23
   
      Europa-Parlamentet,
   
               —
            
            
               der henviser til anmodning om ophævelse af Jarosław Leszek Wałęsas immunitet, som er fremsendt af Republikken Polens offentlige anklager den 20. april 2012 i forbindelse med en verserende sag om en påstået lovovertrædelse, og hvorom der blev givet meddelelse på plenarmødet den 23. maj 2012,
            
         
               —
            
            
               der har givet Jarosław Leszek Wałęsa mulighed for at blive hørt, jf. forretningsordenens artikel 7, stk. 3,
            
         
               —
            
            
               der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til artikel 105 i Republikken Polens forfatning og artikel 7b, stk. 1, og artikel 7c, sammenholdt med artikel 10b i lov af 9. maj 1996 om udøvelse af et mandat som parlamentsmedlem eller senator,
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0230/2012),
            
         
               A.
            
            
               der henviser til, at Republikken Polens offentlige anklager har anmodet om ophævelse af den parlamentariske immunitet for et medlem af Europa-Parlamentet, Jarosław Leszek Wałęsa, i forbindelse med en verserende sag om en påstået lovovertrædelse;
            
         
               B.
            
            
               der henviser til, at den offentlige anklagers anmodning vedrører en sag om en påstået overtrædelse af lov af 20. maj 1971 om indførelse af en kodeks for lovovertrædelser og vejtrafikloven af 20. juni 1997 i forbindelse med en færdselsulykke den 2. september 2011 i Polen, som Jarosław Leszek Wałęsa var involveret i, og hvor han blev hårdt kvæstet;
            
         
               C.
            
            
               der henviser til, at medlemmerne i henhold til artikel 9 i protokollen vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
            
         
               D.
            
            
               der henviser til, at Jarosław Leszek Wałęsa har givet afkald på at blive hørt af Retsudvalget, men at han har meddelt, at han foretrækker, at der træffes en hurtig afgørelse om dette spørgsmål, og at hans immunitet efter hans egen opfattelse bør ophæves;
            
         
               E.
            
            
               der henviser til, at det alene tilkommer Parlamentet at tage stilling til, om et medlems immunitet skal ophæves eller ej; der henviser til, at Parlamentet med rimelighed kan tage hensyn til medlemmets egen holdning, når der tages stilling til, om den pågældendes immunitet skal ophæves eller ej (2);
            
         
               F.
            
            
               der henviser til, at sagens faktum, således som det fremgår af de aktstykker, der er forelagt for Retsudvalget, viser, at de påståede aktiviteter ikke har en direkte og åbenlys forbindelse med Jarosław Leszek Wałęsas udøvelse af mandatet som medlem af Europa-Parlamentet;
            
         
               G.
            
            
               der henviser til, at Jarosław Leszek Wałęsa derfor ikke handlede som led i udøvelsen af sit mandat som medlem af Europa-Parlamentet;
            
         
               1.
            
            
               vedtager at ophæve Jarosław Leszek Wałęsas immunitet;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til de kompetente polske myndigheder og Jarosław Leszek Wałęsa.
            
         
      (1)  Sag 101/63 Wagner mod Fohrmann and Krier [1964] Sml. 195, sag 149/85 Wybot mod Faure m.fl. [1986] Sml. 2391, sag T-345/05 Mote mod Parlamentet [2008] Sml. II-2849, sagerne C-200/07 og C-201/07 Marra mod De Gregorio and Clemente [2008] Sml. I-7929, sag T-42/06 Gollnisch mod Parlamentet (endnu ikke offentliggjort i Sml.) og sag C-163/10 Patriciello (endnu ikke offentliggjort i Sml.).
   
      (2)  Sag T-345/05 Mote mod Parlamentet [2008] ECR II-2849, afsnit 28.